Document ID: 31994D0295

KOMISSION PÄÄTÖS,
tehty 21 päivänä maaliskuuta 1994,
Animo-sanoman koodeista tehdyn päätöksen 93/70/ETY muuttamisesta (94/295/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 20 artiklan 3 kohdan,
sekä katsoo, että
Animo-sanoman nopean ymmärtämisen mahdollistamiseksi komissio on päätöksessä 93/70/ETY(3) täsmentänyt tiettyjen eläinten ja tuotteiden osalta käytettävät koodit,
kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(4), sellaisena kuin se on viimeksi muutettuna direktiivillä 92/118/ETY, 11 artiklan 4 kohdan b alakohdan, kolmansista maista tuotavien tuotteiden eläinlääkinnällisistä tarkastusmenettelyistä yhteisön rajatarkastusasemilla 22 päivänä joulukuuta 1992 tehdyn komission päätöksen 93/13/ETY(5), sellaisena kuin se on muutettuna päätöksellä 94/43/EY(6), 4 artiklan 3 kohdan sekä kolmansista maista lähtöisin olevien tuotteiden eläinlääkärintarkastuksia vapaavarastoissa ja -alueilla, tullivarastoissa sekä yhteisön kautta yhdestä kolmannesta maasta toiseen tapahtuvan kuljetuksen aikana koskevista yksityiskohtaisista säännöistä 23 päivänä joulukuuta 1992 tehdyn komission päätöksen 93/14/ETY(7) 1 artiklan 3 kohdan b alakohdan ja 3 artiklan d kohdan neljännen luetelmakohdan mukaisesti päätöstä 93/70/ETY olisi täydennettävä lisäämällä siihen tiettyjen tuotteiden koodit,
tiettyjen tuotteiden esiintyminen määrätyssä koodiluettelossa ei sinänsä edellytä sanoman lähettämistä Animo-tietokoneverkon välityksellä, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 93/70/ETY tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä maaliskuuta 1994.

Labels: 12
3
17
6